中三評估

中三評估係由馬來西亞考試局同埋馬來西亞教育部聯合主辦嘅考試。喺2014年喺全馬來西亞第一次實行並完全取代由1993年開始嘅初中三評估。PT3嘅用意係為咗鑒定所有國立同公立中學嘅中三學生喺3年初中生涯入面嘅學習成果、學術資格同埋學習成績，考生都係國立或者公立中學嘅中三學生。但係PT3唔可以稱得上係全國統一考試，因為考試局無好似中五考生嘅馬來西亞教育文憑 (SPM) 考試一樣擬寫全國統一性試卷，所以各州甚至個別學校都可能使用唔同版本嘅試卷畀考生應考。馬來西亞教育部喺2018年11月29號發佈咗PT3考試全新格式，而2019年嘅中三學生係呢次新格式考試嘅第一屆應考生。

歷史 
由於以前嘅馬來西亞教育只注重學生嘅學業成績，忽略咗學生本身嘅紀律同品行，導致學生紀律同品行逐漸退步，所以馬來西亞教育部計劃推出校本評估計劃。校本評估用意係為咗同時評估一名學生嘅成績以及班上嘅學習態度、紀律品行同完成課業功課等。但係，呢項計劃入面嘅SPPBS項目導致好多老師對教育部不滿。

喺中三評估未取代初中評估成為正式考試前，馬來西亞政府亦曾經宣佈提出一啲建議同檢查，例如初中校本評估以及初中評估分級。導致咗好多學生、家長同埋老師混亂。

喺呢件事件入面，馬來西亞政府以及時任第二教育部長拿督斯里伊德里斯朱索承認同道歉指，計劃入面嘅校本評估確實存在好多缺點同漏洞。喺2014年2月，政府下令教育部重新檢討校本評估嘅落實情況，以方便減輕老師嘅工作量。

2014年3月，馬來西亞政府發佈咗一項新嘅校本評估系統同新嘅初三評估考試，新嘅系統將會喺2014年4月1號正式啟用，屆時將會減輕老師喺原有校本評估計劃入面嘅80%工作量。

馬來西亞教育部喺2018年11月29號正式發佈咗新嘅PT3考試格式。

PT3 同 PMR 嘅分別
喺新嘅PT3制度入面，考生喺考試入面唔單只需要擁有課堂上嘅知識，亦需要擁有課外知識以確保有能力應對考卷上更具有困難性嘅高層次思想題目。喺新嘅PT3格式入面亦取消咗原有PMR考試入面嘅A、B、C、D選擇題，改為問答題，考卷入面亦無咗答案選項供選擇，考生需要自行思考答案同作答。另外，PT3每個評級同埋鑒定及格嘅分數門檻亦同PMR標準有唔同。

考試過程
喺PT3考試入面，考生必須接受4種階段嘅考試，包括：
 歷史及地理科目項目
 英語及馬來語口試
 英語及馬來語聽試
 筆試

考生喺成績放榜後，學校將會依據教育部標準編排考生喺未來兩年高中生涯所修讀嘅科系。

成績符合某啲標準嘅學生有權選擇自己高中想讀嘅科系；如果有成績唔符合資格嘅學生想向學校申請就讀某啲科系時，學校有權喺某啲適當時候運用酌情權，但係依然需要經過教育部審核。

考試分數評級體綱 
2014年，馬來西亞教育部宣佈修改同提高國中每個評級同埋鑒定合格嘅分數門檻，其中包括PT3考試。

考生嘅考試分數同評級體系如下：

科目 
2018年，馬來西亞教育部宣佈為咗配合新課鋼，2019年開始PT3考試將會啟用新制度同加入新科目。

2019必須報考科

選考性科目 
喺PT3入面唔係必須報考科，考生可以自行決定係咪報考。

馬來西亞教育部
 小六鑒定考試
 馬來西亞教育文憑
 馬來西亞高等教育文憑

全港系統評估

考試
馬來西亞教育